<classify> Wakizungumza kwa nyakati tofauti wadau hao walisema kuwa ni wakati sasa kwa Mrajisi wa vyama vya michezo Zanzibar kuingilia kati kwa kukifuta chama hicho na kuundwa upya.Mashabiki hao wameonekana kuzidi kukerwa na hali hiyo na sasa wameamua kumnyooshea kidole mmiliki huyo wa vyama vya michezo ikiwemo ZFA.Inaonekana wazi kwamba viongozi hawa wanaovutana hawana nia njema na vilabu wanavyoviongoza na ndiyo maana wanaendeleza malumbano yao, alisema Ali Haji wa Kilimahewa.Alisema kuwa yeye binafsi haamini kuwa viongozi hao wanazijali klabu zao bali wapo kwa maslahi yao.Mimi siamini kuwa wanavijali vilabu bali naona wanavutana kwa maslahi yao binafsi, alisema mdau huyo na kuongeza kuwa ingawa itakuwa vigumu lakini anamuomba Mrajisi akifute chama cha soka kwani hakina viongozi tena.Wadau hao walizidi kumsakama Mrajisi kwa kuhoji inakuwaje mpaka leo hii akae kimya huku ZAF ikiendeleza malumbano yasiyo na tija.TFF na BTMZ walifanya jitihada za dhati kuhakikisha suala hili linamalizika bila ya athari yoyote lakini inaonekana huenda wakaliacha pembeni na kuendelea na majukumu yao.  <topic>: MICHEZO 